# Obduli Jovaní i Puig

Obduli Jovaní i Puig (Sant Mateu, 14 d'octubre de 1932 - València, 18 de febrer de 2013), va ser un articulista, poeta i novel·lista valencià.

## Biografia

Va nàixer en el si d'una família dedicada al comerç tèxtil. Es va llicenciar en Dret a Salamanca i va exercir la seua activitat professional en companyies d'assegurances. Va ser columnista en l'edició valenciana del diari ABC i responsable de la secció d'opinió, en les seccions «Miguelete» i, més tard, en «Corrococos». Era casat i pare de quatre fills.
La seua activitat principal com a escriptor va consistir en la redacció d'articles d'opinió, en llengua castellana, publicats en el l'edició valenciana del diari ABC, on va col·laborar des dels seus inicis. En els seus articles de premsa, Jovaní criticava el catalanisme valencià i defenia la independència cultural i lingüística valenciana respecte a Catalunya, seguint les tesis del blaverisme. Així, varen ser objecte de les seues crítiques la Direcció de Política Lingüística de la Generalitat Valenciana, la Universitat de València, l'Acadèmia Valenciana de la Llengua (AVL), la Junta Qualificadora de Coneixements del Valencià (JQCV), el Consell Valencià de Cultura (CVC), l'assagista Joan Fuster i el promotor cultural Eliseu Climent.
Va redactar la seua obra literària en valencià, seguint la normativa lingüística de la Real Acadèmia de Cultura Valenciana, les conegudes com a Normes del Puig. En esta normativa té publicats diversos poemaris i relats, i una novel·la.
Va ser membre de l'Associació d'Escritors en Llengua Valenciana (AELLVA); va col·laborar en els recitals poètics organitzats per esta entitat, com ara els de la commemoració de la batalla d'Almansa o l'any Joanot Martorell. Va participar les obres col·lectives d'esta associació, com ara el recull de relats Clams en llibertat. L'últim acte de l'associació en què va participar, en qualitat de lector, va ser la tertúlia de prosa de gener de 2013.
Obduli Jovaní també va ser membre de l'associació cultural Cardona Vives, entitat castellonenca fundada en 1982 per Josep Maria Guinot, que defén la idea d'una cultura i una llengua valencianes diferents de les catalanes, d'acord amb les tesis del blaverisme. També va participar en activitats de l'entitat Lo Rat Penat, com ara en l'apartat literari del seu calendari.
Va col·laborar com a informant en el Diccionari General de la Llengua Valenciana, editat per la RACV.
Va estar vinculat al Cercle Carlí Aparisi i Guijarro de València, on va participar, almenys, en una conferència. L'escriptor Francesc Viadel va qualificar a Obduli Jovaní com a carlí.
Va redactar la lletra de la versió de l'himne de Sant Mateu per al cor i la banda de música. Va criticar l'actuació de la companyia de teatre Pot de Plom a la seua localitat.

## Obres

Narracions i contes
* 2009 — Clams en llibertat (coautor) Editorial l'Oronella
* 2005 — Goles en clam (coautor) Editorial l'Oronella
* 1997 — Cayó usted en el olvido y otros relatos (1988) (coautor) Fundación de los Ferrocarriles españoles
Novel·la
* 2007 — L'Alqueria. Editorial l'Oronella
Novel·la costumista, prologada per Felip Bens. Narra la vida d'una generació de llauradors en un alqueria de les rodalies de Llíria, que entra en decadència durant la Guerra Civil espanyola. La novel·la transmet la perspectiva de la contesa que es tenia en el món rural valencià.
Poesia
* 2010 — Duré l'argila. Dins de Solcant les lletres núm. 1. Pàg. 29-34. AELLVA
* 2000 — Sonets d'amor i desamor. Ajuntament de València

## Premis

* 2009 — Accèssit del Premi Federic Feases de novel·la en els XXI Premis El Piló
* 2008 — Premi Roberto Salvador Moros de poesia, atorgat per l'Ateneu Cultural Paterna, per l'obra La creació
* 2006 — V Premi Federic Feases de novel·la L'Alqueria, atorgat per l'associació El Piló
* 2006 — Escriptor de l'any de l'AELLVA
* 1999 — Premi Ciutat de València de Poesia en Valencià Roís de Corella, atorgat per l'Ajuntament de València, per l'obra Sonets d'amor i desamor
* 1999 — Premi Fadrí, modalitat Llibertat d'Expressió, atorgat per l'associació Cardona Vives

## Enllaços externs

* Articles d'Obduli Jovaní en la web de l'associació Cardona Vives
* Fitxa d'Obduli Jovaní en la web de l'Associació d'Escritors en Llengua Valenciana

## Referències

* ↑ «Fallece a los ochenta años el articulista de ABC Obdulio Jovaní» (en castellà). ABC, 19-02-2013. Arxivat de l'original el 15 de desembre 2017. [Consulta: 14 desembre 2017].
* ↑ «Importaciones Figueres & Cía.» (en castellà). ABC, 20-11-2006. [Consulta: 14 desembre 2017].
* ↑ «Fuster, l'error valencià del segle» (en castellà). ABC, 07-03-2005. [Consulta: 14 desembre 2017].
* ↑ «Fuster, rememorado» (en castellà). ABC, 20-02-2012. [Consulta: 14 desembre 2017].
* ↑ «Memoria prehistórica» (en castellà). ABC, 24-07-2006. [Consulta: 14 desembre 2017].
* ↑ «País Valencià, innegociable» (en castellà). ABC, 14-06-2010. [Consulta: 14 desembre 2017].
* ↑ «17 expositores muestran las novedades editoriales en la XVI Fira del Llibre Valencià» (en castellà). Las Provincias, 19-05-2007. [Consulta: 14 desembre 2017].
* ↑ «Llengua viva i poesia valenciana» (en castellà). Las Provincias, 17-05-2010. [Consulta: 14 desembre 2017].
* ↑ «La RACV abre sus puertas durante la Semana del Llibre» (en castelà). Las Provincias, 17-05-2011. [Consulta: 14 desembre 2017].
* ↑ «Ha faltat Obduli Jovaní». AELLVA, 19-02-2013. [Consulta: 14 desembre 2017].
* ↑ «Biografia de Josep Maria Guinot». AELLVA. [Consulta: 14 desembre 2017].
* ↑ «Pàgina web de l'associació Cardona Vives». [Consulta: 14 desembre 2017].
* ↑ «L'últim bastió del blaverisme a Castelló: l'associació Cardona Vives». Directa.cat. Arxivat de l'original el 15 de desembre 2017. [Consulta: 14 desembre 2017].
* ↑ «Carolina Giner, Regina dels Jocs Florals» (en castellà). Las Provincias, 20-12-2007. [Consulta: 14 desembre 2017].
* ↑ «Col·laboradors del Diccionari General de la Llengua Valenciana». [Consulta: 14 desembre 2017].
* ↑ «Conferència «Aportaciones al Estatuto de Autonomía»», 01-03-2006. Arxivat de l'original el 8 d’abril 2016. [Consulta: 14 desembre 2017].
* ↑ Viadel, Francesc La gran depuració: Catalanistes, marxistes, nazis, jueus i traïdors. Desmuntant l'anticatalanisme espanyol., 2015.
* ↑ «Pasdoble de Sant Mateu» (en castellà). Arxivat de l'original el 15 de desembre 2017. [Consulta: 14 desembre 2017].
* ↑ Jovaní, Obduli «De cómo recula la progresía». ABC, 21-06-2004.
* ↑ «Catálogo de publicaciones 2012.» (en castellà). Fundación de Ferrocarriles Españoles, 01-06-2012. [Consulta: 14 desembre 2017].
* ↑ «Publican la novela costumbrista de Obdulio Jovaní “L'Alqueria”» (en castellà). ABC, 14-05-2007. [Consulta: 14 desembre 2017].
* ↑ AELLVA Solcant les lletres. Núm. 1, 2010, pàg. 29.
* ↑ «Josep Vicent Miralles y Juli Navarro ganan los XXI premios El Piló de Burjassot» (en castellà). Horta noticias, 03-06-2009. [Consulta: 14 desembre 2017].
* ↑ «Punts suspensius - Revista de lletres en llengua valenciana. Núm. 2, primera època. P. 4». Arxivat de l'original el 15 de desembre 2017. [Consulta: 14 desembre 2017].
* ↑ «Dades de la Biblioteca Nacional d'Espanya sobre la novel·la L'Alqueria». [Consulta: 14 desembre 2014].
* ↑ «Escritor de l'any». AELLVA. [Consulta: 14 desembre 2017].
* ↑ «La producció editorial en les normes de la RACV, 1979-2004. Una aproximació bibliomètrica». A.V. Calpe, 14-12-2017.